**ЛОЙИҲА**

**\_\_\_\_\_\_\_\_\_\_ сонли лот \_\_\_\_\_\_\_\_\_-сонли**ускуналарни етказиб бериш ва ўрнатиш бўйича

**ШАРТНОМА**

**Тошкент шаҳри “\_\_\_\_\_”\_\_\_\_\_\_\_\_\_\_\_\_\_2022 й.**

“O‘zagrolizing” АЖ келгусида “Буюртмачи” сифатида, Бошқарув раиси Н. Отажонов, Низом асосида фаолият олиб борувчи, бир томондан ҳамда \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, келгусида “Пудратчи” сифатида, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Низом асосида фаолият олиб борувчи, иккинчи томондан, биргаликда “Томонлар” деб, алоҳида эса “Томон” деб номланувчилар қуйидагилар ҳақида ушбу шартномани туздилар:

**1. ШАРТНОМА ПРEДМEТИ**

1.1. Ушбу шартномага биноан Буюртмачи буюртма беради ва тўлайди, Пудратчи эса Спецификацияга (1-илова) мувофиқ Қуввати 20 кВт ли қайта тикланадиган электр станцияси (кейинги ўринларда “Ускуналар” деб юритилади) Тошкент шахар, Яккасарой тумани Бобур кўчаси 42а-уй, манзил бўйича етказиб беради ва ўрнатиш бўйича хизматларни амалга оширади.

Шу жумладан:

- ускунани ўрнатиш ва ишга тушириш;

- ускунадан тўғри ва хавфсиз фойдаланиш бўйича фойдаланувчиларни дастлабки билимлар бериш;

- ускунани конфигурацияси ва тўлиқлиги бўйича доимий фойдаланиш учун етказиб топшириш ва қабул қилиш;

- тегишли ҳужжатларни расмийлаштириш ва уларни Буюртмачига топшириш.

1.2. Барча ишлар ушбу Шартноманинг 1-иловага мувофиқ амалга оширилади ва расмийлаштирилади.

1.3. Ушбу Шартнома бўйича Буюртмачи ускуна ва ишларни қабул қилиш ва ушбу шартнома шартлари бўйича улар учун ҳақ тўлаш мажбуриятини ўз зиммасига олади.

**2. ШАРТНОМАНИНГ УМУМИЙ МИҚДОРИ**

2.1. Ушбу Шартноманинг умумий суммаси ҚҚС билан \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмни ташкил этади.

2.2. Ускуналар ва ишларнинг юқоридаги қиймати ҳар икки Томон учун қатъий белгиланган ва ушбу Шартноманинг бутун муддати давомида амал қилади.

**3. ТЎЛОВ ТАРТИБИ ВА ШАРТЛАРИ**

3.1. Буюртмачи ушбу Шартнома Томонлар томонидан имзоланган кундан бошлаб  
 10 банк иш куни ичида Пудратчининг ҳисоб рақамига ушбу Шартнома қийматининг 15%и миқдорида нақд пулсиз шаклда аванс тўловини амалга оширади.

3.2. Қолган маблағларни эса Пудратчи томонидан товарлар етказиб берилганидан ва ўрнатилганидан сўнг 30 кун ичида тўлаб берилади.

**4. УСКУНАЛАРНИ ЕТКАЗИБ БEРИШ ВА ИШНИ БАЖАРИШ ШАРТЛАРИ**

4.1. Пудратчи асбоб-ускуналарни этказиб беришни ва ишларни унинг ҳисобрақамига аванс маблағлари (олдиндан тўлов) ўтказилган пайтдан бошлаб бошлашни ўз зиммасига олади. Пудратчи ускуналарни бир нечта партияларда этказиб бериш ҳуқуқига эга.

4.2. Товарларни етказиб бериш Пудратчининг ҳисобидан белгиланган жойга етказиб бериш билан амалга оширилиши керак.

4.3. Пудратчи Буюртмачига ускунани ушбу Шартноманинг 1.1-бандида кўрсатилган манзилга етказиб бериш ва ўрнатиш ишларини амалга оширгандан сўнг, камида   
3 (уч) календар кун олдин топширишга тайёрлиги тўғрисида хабардор қилади.

4.4. Ушбу Шартноманинг 1.1-бандига мувофиқ ускунани етказиб бериш ва ишларни бажариш муддати Пудратчи ҳисоб рақамига олдиндан тўлов тушган кундан бошлаб   
45 кунни ташкил этади.

4.5. Ускунани сифат ва миқдор бўйича қабул қилиш шартнома бўйича Томонлар томонидан Пудратчининг иштироки билан Спецификация (1-илова) ва техник тавсифига, етказиб бериладиган ускунанинг миқдори ва сифатини тасдиқловчи ҳисоб-фактураларга мувофиқ амалга оширади.

Томонлар ўртасида келишмовчиликлар юзага келган тақдирда, Пудратчи мустақил эксперт ташкилотини (экспертиза харажати пудратчи томонидан амалга оширилади) жалб қилиш ҳуқуқига эга.

4.6. Пудратчи Буюртмачига топширишдан олдин ускунанинг шикастланиши ёки йўқолиши учун жавобгардир, Пудратчининг айби билан етказилган зарар Пудратчи томонидан ўз ҳисобидан янги ускунага алмаштириш орқали бартараф этиш йўли билан қопланади.

**5. СИФАТ, ҚАДОҚЛАШ ВА КАФОЛАТ**

5.1. Пудратчи етказиб берилаётган ускуналарнинг Ўзбекистон Республикасининг давлат техник стандартлари ва шартларига ҳамда ушбу шартнома шартларига мувофиқлигини кафолатлайди.

5.2. Етказиб берилаётган ускунанинг сифати ва миқдори Буюртмачи (ёки унинг ишончли вакили) вакиллари томонидан ушбу шартноманинг 4.2-бандига мувофиқ белгиланган манзилда Пудратчи иштирокида текширилади. Ускунани қабул қилиш Пудратчи ва Буюртмачи томонидан ушбу шартноманинг 4.5-бандига мувофиқ амалга оширилади.

5.3. Ускунанинг қадоқланиши етказиб бериш қоидаларига риоя қилган ҳолда унинг йўлда сақланишини кафолатлаши керак.

5.4. Пудратчи ушбу шартноманинг 1-иловасида кўрсатилган, етказиб бериладиган ва ўрнатиладиган ускуналар учун товарлар буюртмачига топширилган кундан бошлаб 60 (олтмиш) ойлик кафолат муддатини тақдим этади.

5.6. Кафолат хизмати мутахассиснинг белгиланган жойга бориб ишдан чиққан ускуналарни таъмирлаш ёки алмаштириш орқали амалга оширилиши керак. Агар этказиб берилган ускуна нуқсонли ёки ишламай қолса, Пудратчи 20 (йигирма) кундан ортиқ бўлмаган муддатда алмаштириш/таъмирлашни ўз зиммасига олади.

5.6. Пудратчининг ушбу шартномада назарда тутилган кафолат мажбуриятлари Буюртмачи томонидан нотўғри фойдаланиш ва сақлаш, учинчи шахсларнинг ҳаракатлари ва форс-мажор ҳолатлари натижасида келиб чиқадиган нуқсонларга тааллуқли эмас.

5.7. Ушбу шартномада кўрсатилган ишлар Пудратчининг мутахассислари томонидан ускуналар учун техник ҳужжатлар талабларига мувофиқ, ёнғин ва электр хавфсизлиги қоидаларига ҳамда ушбу шартнома талабларига мувофиқ амалга оширилади.

5.8. Пудратчи ушбу шартномада кўрсатилган хизматларнинг юқори сифатини таъминлаш мажбуриятини ўз зиммасига олади.

5.9. Пудратчи зарур бўлганда Буюртмачини (ёзма ва (ёки) оғзаки шаклда) ушбу шартнома бўйича ишларнинг бориши тўғрисида хабардор қилишга мажбурдир.

5.10. Пудратчи ускунани ўрнатиш ва ишга тушириш ва фойдаланувчиларни (масъул ходимларни) ўқитиш бўйича бажарилган ишлар далолатномаси имзоланган кундан бошлаб 60 (олтмиш) ой ичида бажарилган ишларнинг сифатига кафолат беради.

5.11. Ушбу шартнома бўйича хизматларни бажариш пайтида Пудратчи томонидан йўл қўйилган барча камчиликлар Пудратчининг ўз маблағлари ҳисобидан тузатилади.

Томонлар ўртасида бажарилган ишларнинг камчиликлари тўғрисида низо юзага келган тақдирда, Пудратчи камчиликларни баҳолаш, уларнинг моҳиятини аниқлаш учун мустақил экспертиза ташкилотини (экспертиза харажати пудратчи томонидан амалга оширилади) жалб қилиш ҳуқуқига эга.

5.12. Буюртмачи ва унинг тасарруфидаги муассасалар бажарилган хизматлар ушбу Шартнома талабларига тўлиқ мос келган тақдирда, 10 (ўн) кундан ортиқ бўлмаган муддатда бажарилган ишларни қабул қилиш учун барча зарур ҳужжатларни қабул қилиш ва расмийлаштириш мажбуриятини олади.

5.13. Тавсияларга мувофиқ ускуналарни ўрнатиш учун биноларни тайёрлаш Буюртмачининг зиммасида ва Буюртмачи томонидан таъминланади.

5.14. Пудратчи ўз кафолат мажбуриятларини тўғри бажариши учун хизматларни бажариш вақтида ўрнатилган Ускунани муҳрлайди. Агар муҳрлар бузилган бўлса, ускуналар учун берилган кафолат муддати бекор қилинади.

**6. ТОМОНЛАРНИНГ ШАРТНОМА БЎЙИЧА МАЖБУРИЯТЛАРИ**

6.1. Пудратчи ушбу шартномада назарда тутилган муддатларда ускунани етказиб бериш ва ўрнатиш мажбуриятини ўз бўйнига олади.

6.2. Ушбу шартнома бўйича Томонлар қуйидагиларга мажбурдирлар:

- Тадбиркорлик шартномалари тўғрисидаги қонун ҳужжатлари талабларига, шунингдек ушбу Шартнома шартларига риоя қилиш;

- тузилган Шартнома бўйича ўз зиммаларига олган мажбуриятларни ўз вақтида ва лозим даражада бажариш;

- Шартномани бажариш жараёнида махфий маълумотларни учинчи шахсларга ошкор қилмаслик.

6.3. Шартнома бўйича Томонлар қонун ҳужжатларида назарда тутилган бошқа мажбуриятларни ҳам ўз зиммасига оладилар.

**7. ТОМОНЛАРНИНГ МАЖБУРИЯТЛАРИ**

7.1. Пудратчининг ўз зиммасига олган шартнома мажбуриятларини бажармаганлиги ёки лозим даражада бажармаганлиги учун жавобгарлиги:

7.1.1. Ускунани етказиб бериш муддати кечиктирилган ёки етказиб берилмаган тақдирда, шунингдек ишларни бажариш кечиктирилган тақдирда, Пудратчи Буюртмачига кечиктирилган ҳар бир банк куни учун мажбуриятнинг бажарилмаган қисмининг 0,4 фоиз миқдорида жарима тўлайди, лекин ушбу жарима миқдори етказиб берилмаган ускуналар ва (ёки) ўз вақтида бажарилмаган ишлар қийматининг 50 фоизидан кўп бўлмаслиги керак.

7.1.2. Тўлиқ бўлмаган ускуналарни етказиб беришда Буюртмачи ускуналарни тўлдиришни талаб қилишга хақли. Пудратчи, агар томонларнинг келишуви билан бошқа муддат белгиланмаган бўлса, Буюртмачининг талабини олган кундан бошлаб 20 (йигирма) кун ичида ускуналарни тўлдиришга мажбурдир. Ускуналарни тўлдиришдан олдин Буюртмачи тўловларни амалга оширишдан бош тортишга хақли ва агар тўловлар амалга оширилган бўлса, белгиланган тартибда тўланган суммани қайтаришни талаб қилиши ва пудратчидан тўлиқ бўлмаган ускуналар қийматининг 10 фоизи миқдорида жарима ва етишмаётган қисмлар нархини ундиради. Жаримани тўлаш пудратчини нуқсонларни бартараф этиш бўйича ишларни бажаришдан озод қилмайди.

7.1.3. Кафолат муддати давомида Буюртмачи томонидан аниқланган нуқсонлар ва носозликларни, яширин зарарни ўз вақтида асоссиз равишда бартараф этмаганлиги учун Пудратчи Буюртмачига кечиктирилган ҳар бир кун учун сифатсиз бажарилган хизматлар нархининг 0,4 фоизи миқдорида жарима тўлаши шарт, шу билан бирга умумий сумма сифатсиз бажарилган ишлар қийматининг 50 фоиздан ошмаслиги шарт.

7.2. Буюртмачи ускуналар ва бажарилган ишлар нархини ўз вақтида тўламаган тақдирда, кечиктирилган ҳар бир кун учун кечиктирилган тўлов миқдорининг 0,4 фоизи миқдорида жарима тўлайди, лекин ушбу жарима миқдори кечиктирилган тўлов миқдорининг 50 фоизидан ошмаслиги шарт.

7.3. Жарималарни тўлаш Томонларни ушбу шартнома бўйича мажбуриятларни бажаришдан озод қилмайди.

**8. ШИКОЯТЛАР**

8.1. Кафолат муддати давомида Буюртмачи томонидан ушбу шартнома шартларига ёки техник талабларга мос келмаслиги сабабли ускуна ва бажарилган ишлар сифати бўйича асосли шикоятлар тақдим этган тақдирда, Пудратчи 20 календар куни ичида ўз хоҳишига кўра нуқсонларни бартараф этиши ва нуқсонли ускунани ёки унинг нуқсонли қисмини ускуналар (қисм) билан алмаштириши шарт. Ушбу алмаштириладиган ускуна ёки унинг бир қисми ускунанинг техник талабларига тўлиқ жавоб бериши шарт.

8.2. Шартнома шартларига ёки етказиб беришнинг техник талабларига мос келмаслиги сабабли маҳсулот сифати бўйича кафолат муддати давомида шикоят эълон қилинган тақдирда, Томонлар 10 кун ичида мустақил экспертни жалб қилиш тўғрисида келишиб олишлари мумкин.

**9. ШАРТНОМАНИ ЎЗГАРТИРИШ ВА БEКОР ҚИЛИШ**

9.1. Агар қонун ҳужжатларида ва ушбу шартномада бошқача қоида назарда тутилган бўлмаса, тузилган шартномани ўзгартириш ва бекор қилиш Томонларнинг келишуви билан амалга оширилиши мумкин. Томонларнинг тузилган шартномани ўзгартириш ёки бекор қилиш тўғрисидаги келишуви Ўзбекистон Республикасининг "Хўжалик юритувчи субъектлар фаолиятининг шартномавий-ҳуқуқий асослари тўғрисида"ги Қонунида назарда тутилган шаклда амалга оширилади.

9.2. Тузилган шартномани бажаришдан бир томонлама рад этишга ёки ушбу шартнома шартларини бир томонлама ўзгартиришга йўл қўйилмайди.

**10. ШАРТНОМА ШАРТЛАРИНИ БУЗГАНЛИК УЧУН ДАЪВО АРИЗАСИНИ ТАҚДИМ ЭТИШ ВА КЎРИБ ЧИҚИШ ТАРТИБИ**

10.1. Ҳуқуқлари ва қонуний манфаатлари бузилган шартнома бўйича Томон қонун ҳужжатларида белгиланган тартибда ва муддатларда бошқа Томонга даъво қилиш ҳуқуқига эга.

10.2. Даъво ёзма хат билан почта ёки факс орқали, шунингдек бошқа тур алоқа воситаларидан фойдаланган ҳолда юборилади.

10.3. Даъво қилинган шартнома бўйича Томон даъво олинган кундан бошлаб бир ой ичида унга ёзма жавоб беришга мажбурдир.

10.4. Агар киритилган даъво рад этилса (ёки қисман рад этилса), ёки даъвога белгиланган муддатда жавоб олинмаса, даъвогар Томон Тошкент туманлараро иқтисодий судига даъво аризаси ва суд буйруғини олиш учун ариза бериши мумкин.

**11. ИҚТИСОДИЙ НИЗОЛАРНИ КЎРИБ ЧИҚИШ ТАРТИБИ**

11.1. Томонлар ушбу шартномани бажариш жараёнида юзага келадиган барча низолар ва келишмовчиликларни музокаралар йўли билан, даъволар алмашинуви йўли билан ҳал қиладилар ва агар томонларнинг келишувига эришишнинг иложи бўлмаса, низо Тошкент туманлараро иқтисодий судида кўриб чиқилади.

**12. БОШҚА ШАРТЛАР**

12.1. Ушбу шартномага киритилган барча иловалар, қўшимчалар ва ўзгартиришлар фақат ёзма равишда тузилган ва ҳар икки Томоннинг ваколатли вакиллари (масъул мансабдор шахслари) томонидан имзоланган ва муҳрланган тақдирдагина кучга эга бўлади.

12.2. Ушбу шартномага 13.1-бандга мувофиқ тузилган барча иловалар, қўшимчалар ва ўзгартиришлар ушбу шартноманинг ажралмас қисмидир.

12.3. Ушбу шартнома имзоланган пайтдан бошлаб ушбу шартнома имзолангунга қадар ёзма ва/ёки оғзаки шаклда тузилган барча музокаралар, таклифлар ва бошқа келишувлар ҳақиқий эмас. Томонлар бир-биридан фақат ушбу шартномада назарда тутилган мажбуриятларнинг бажарилишини талаб қилишга ҳақлидирлар.

12.4. Зарур ҳолларда Пудратчи ушбу шартнома мажбуриятларини бажариш жараёнида субпудрат шартлари асосида бошқа юридик ва жисмоний шахслар кўринишидаги қўшимча кадр ресурсларини жалб қилиш ҳуқуқига эга.

12.5. Ушбу шартномада назарда тутилмаган бошқа барча масалалар Ўзбекистон Республикасининг Фуқаролик кодекси нормалари ва бошқа амалдаги қонунлар билан тартибга солинади.

12.6. Ушбу шартнома томонлар имзолаган кундан бошлаб кучга киради ва 2022 йил 31 декабрга қадар амал қилади.

12.6. Ушбу шартнома икки нусхада, ўзбек тилида ва ҳар бир томон учун биттадан асл нусхада тузилди ва имзоланди.

**13. ФОРС-МАЖОР ҲОЛАТЛАРИ**

13.1. Томонлар Шартнома бўйича мажбуриятларни тўлиқ ёки қисман бажармаганлик учун жавобгарликдан озод қилинади, агар мажбуриятларни бажармаслик енгиб бўлмас куч ҳаракатлари яъни зилзилалар, иш ташлашлар, жанглар ёки Томонларга боғлиқ бўлмаган бошқа ҳолатлар (форс-мажор) оқибатида юзага келган бўлса.

13.2. Форс-мажор ҳолатлари туфайли зарар кўрган Томон форс-мажор ҳолатлари ҳаракати объекти бўлган Томондан тасдиқловчи ҳужжатларни талаб қилиши мумкин. Тегишли ваколатли орган томонидан берилган сертификат форс-мажор ҳолатлари мавжудлиги ва давомийлигини етарли даражада тасдиқлайди.

13.3. Ўз мажбуриятларини бажара олмайдиган Томон, бошқа Томонга ушбу ҳолатлар бошланганидан ёки бекор қилинганидан кейин, лекин ҳар қандай ҳолатда ҳам, уларнинг амал қилиш муддати бошланганидан кейин 15 календар кунидан кечиктирмай, бошланиши ва тугатилиши тўғрисида дарҳол хабар беради.

13.4. Форс-мажор ҳолатлари юзага келганда, Томонларнинг ушбу шартнома бўйича мажбуриятларини бажариш муддати тегишли ҳолат амал қилиш муддатига мутаносиб равишда кечиктирилади. Агар мажбуриятларни 3 ойдан ортиқ муддатда бажариш имкони бўлмаса, Томонларнинг ҳар бири шартномани тўлиқ ёки қисман бекор қилиш ҳуқуқига эга, бунинг учун ҳеч қандай жавобгарликни ўз зиммасига олмайди.

**14. КОРРУПЦИЯГА ҚАРШИ ШАРТ**

14.1. Томонлар:

- Томонлар, уларнинг аффиланган (ўзаро боғланган) шахслари ва ходимлари, ушбу шартнома бўйича ўз мажбуриятларини бажаришлари давомида коррупсияга қарши курашиш соҳасидаги Ўзбекистон Республикасининг амалдаги қонун ҳужжатлари талабларининг бузилишига олиб келадиган ва/ёки коррупсия характерига эга бўлган, шу жумладан (аммо бу билан чекланмай) пора бериш ёки беришни ваъда қилиш, таъмагирлик, пора олишга бевосита ёки билвосита рози бўлиш хатти-ҳаракатлари/ҳаракатсизликларини содир этмайдилар.

- Томонлар, уларнинг аффиланган (ўзаро боғланган) шахслари ва ходимлари бошқа Томоннинг ходимлари ёки ваколатланган вакиллари қандайдир тарзда рағбатлантиришдан, шу жумладан пул суммалари, совғаларни тақдим этиш, уларнинг манзилига хизматларни беғараз кўрсатиш ёки бу ходим ёки ваколатланган вакил томонидан уни рағбатлантирувчи Томон фойдасига қандайдир хатти-ҳаракатларни/ҳаракатсизликлар бажарилишини таъминлашга қаратилган ишларни бажаришдан воз кечадилар деб маълум қиладилар.

14.2. Томонда ушбу шартноманинг 6.1-бандидаги талабларни бузиш содир этилганлиги ёки содир этилиши мумкинлиги тўғрисидаги шубҳалар юзага келган ҳолда, тегишли Томон бу ҳақда иккинчи Томонни хабардор қилиш, коррупсия билан курашиш соҳасидаги Ўзбекистон Республикаси қонун ҳужжатларининг нормалари бузилганлиги фактининг рад этиб бўлмайдиган далиллари мавжуд бўлган ҳолда эса амалдаги қонун ҳужжатларида белгиланган тартибда ваколатланган органларни ҳам хабардор қилиш мажбуриятини ўз зиммасига олади.

**15. ШАРТНОМАНИНГ АЖРАЛМАС ҚИСМИ БЎЛГАН ИЛОВАЛАР**

1-илова. Ускуналар ва ишларнинг спецификацияси;

2-илова. "Ускунани ўрнатиш, монтаж қилиш ва ишга тушириш бўйича бажарилган ишлар далолатнома намунаси.

**16. ТОМОНЛАРНИНГ ЮРИДИК РEКВИЗИТЛАРИ:**

|  |  |
| --- | --- |
| **Буюртмачи:** | **Пудратчи:** |
| “O‘zagrolizing” АЖ  100100. Тошкент ш., Бобур кўчаси,  42а-уй.  ҳ/р 2021 0000 9040 2125 1001  АКБ “Агробанк”  МФО: 00394 ИНН: 203 071 206  Код ОКЭД: 64910 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ҳ/р: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Банк: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  МФО: \_\_\_\_\_\_\_\_. ИНН: \_\_\_\_\_\_\_\_\_\_\_\_\_\_  Код ОКЭД: \_\_\_\_\_\_\_\_  Тел.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

|  |  |
| --- | --- |
|  | 2022 йил «\_\_\_\_» \_\_\_\_\_\_\_\_\_\_ даги \_\_\_\_\_\_-сонли шартномага 1-илова |

**Ускуна ва ишларнинг спецификацияси**

|  |  |  |  |  |  |
| --- | --- | --- | --- | --- | --- |
| **№** | **Ускуна ва ишларнинг номлари** | **Ўлчов бирлиги** | **Миқдори** | **1 тасининг нархи** | **Суммаси**  (**ҚҚС билан, сўмда**) |
| *1* | *2* | *3* | *4* | *5* | *6* |
| 1 | **Етказиб бериладиган ускуналар:**  Қуввати 20 кВт ли қайта тикланадиган электр станцияси | Тўплам | 1 |  |  |
| 2 | **Бажариладиган ишлар рўйҳати:**  - Ускуналарни ўрнатиш ва ишга тушуриш,  - фойдаланувчиларга ускуналардан тўғри ва ҳавфсиз фойдаланиш бўйича бирламчи билим бериш,  - Ускуналарни доимий фойдаланишга топшириш-қабул қилиш,  - тегишли ҳужжатларни расмийлаштириш ва Буюртмачига топшириш. | Тўплам | 1 |
|  | **Жами:** |  |  |  |  |

**БУЮРТМАЧИ ПУДРАТЧИ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

МЎ МЎ

НАМУНА 2022 йил «\_\_\_\_» \_\_\_\_\_\_\_\_\_\_ даги

\_\_\_\_\_\_-сонли шартномага 2-илова

2022 йил «\_\_\_»\_\_\_\_\_\_\_\_\_

(тузилиш санаси)

**Жиҳозларни етказиб бериш, ўрнатиш, ишга тушуриш ва фойдаланувчи**

**(Масъул ходимлар)ни ўқитиш бўйича кўрсатилган хизматлар**

**ДАЛОЛАТНОМА-МАЪЛУМОТНОМАСИ**

Ушбу далолатнома-маълумотнома орқали 2022 йил “\_\_\_\_” \_\_\_\_\_\_\_даги \_\_\_\_-сонли шартномага асосан, «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» \_\_\_\_\_ (Пудратчи сифатида) қуйидаги ускуналарни етказиб берганлиги ва хизматларни бажарганлиги, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(муассасанинг номи)

эса уни қабул қилиб олганлиги тасдиқланади.

**Етказиб берилган жиҳозлар ва қўшимча воситалар рўйхати ва миқдори:**

|  |  |  |  |
| --- | --- | --- | --- |
| **№** | **Ускуналар номи** | **Ўлчов бирлиги** | **Сони** |
| 1 | Қуввати 20 кВт Б4 ли қайта тикланадиган электр станциаяси | Тўплам | 1 |

**Бажарилган ишлар рўйхати:**

|  |  |  |  |  |
| --- | --- | --- | --- | --- |
| **№** | **Ишлар номи** | **Ўлчов бирлиги** | **Сони** | **Бажарилганлиги ҳақида белги**  **(+ / -)** |
| 1 | - Ускуналарни ўрнатиш ва ишга тушуриш,  - Фойдаланувcиҳалга ускуналардан тўғри ва ҳавфсиз фойдаланиш бўича бирламчи билим бериш,  - Ускуналарни конфигурация ва тўлақонлилиги бўйича доимий фойдаланишга топшириш-қабул қилиш,  - Тегишли ҳужжатларни расмийлаштириш ва Буюртмачига топшириш. | Тўплам | 1 |  |

1. Ушбу далолатномага ишга туширилган ускуналарнинг рангли ёки оқ-қора расмлари илова қилинади.

2. Бошланғич таълим олган фойдаланувчи (Масъул ходим)лар:

2.1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Ф.И.Ш) (имзоси)

2.2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Ф.И.Ш) (имзоси)

3. Бажарилган ишлар бўйича кафолат хизмат муддати ушбу далолатнома имзоланган санадан бошлаб 60 ой.

4. Ушбу далолатнома 2 нусхада (Буюртмачи ва Пудратчи учун 1 донадан) тузилди ҳамда Пудратчи томонидан хизматларни амалга оширилганлигининг ёзма тасдиғи бўлиб, Буюртмачи ва Пудратчи ораларидаги ҳисоб-китобни амалга ошириш бўйича молиявий далолатноманинг асоси ва иловаси деб ҳисобланади.

БУЮРТМАЧИ ПУДРАТЧИ

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

МЎ МЎ